आपेल फिथाइआ देहानि थाखाय गोबां मुलाम्फा गोनां । जर'खाफोरनि बादिब्ला , देहाखौ गोगो लाखिनो थाखाय सानफ्रोमबो थाइसे आपेल जानांगौ । बेजों देहाया गासैबो पषक तत्वखौ मोन्नो हायो । बेराफार्से आपेल फिथाइनि बिगुरआबो माखासे बेरामफोराव मुलाम्फा गोनां । आथिखालनि करनानि थासारिआव इम्युन सिस्टेमखौ गोख्रों लाखिनायाव आपेल फिथाइनि बिगुरआ मुलि बायदि । इम्युन सिस्टेमखौ गोख्रों खालामनो थाखाय आपेल बिगुरखौ मा बादियै बाहायनांगौ मिबथिना लादिनि - आपेल बिगुरआ देहानि पिएइसखौ सामलायनानै लाखियो । जायखि - जाया मुवा - बेसादआव थानाय रासायनारि बिबां , एसिडिटी बायदिनि जखाखौ पिएइस बुंनाय जायो । बेयाव समानथि एबा बेलेन्स गैयाब्ला माखासे जेंना सोमजियो । आपेल बिगुरआ देहानि पिएइसखौ बेलेन्स लाखिनायाव गाहाय बिफाव लायो । जोंनि देहायाव 1.14 सिम पिएइस थायो । 7.3 निफ्राय खमसिन पिएइस थायोब्ला बेनि ओंथिया गोबां बिबांनि एसिडिटी आरो 7.45 निफ्राय बांसिन थायोब्ला गोबां साबजाथावै जायो । सानफ्रोमबो फुङाव आपेल जायोब्ला इम्युन सिस्टेमआ गोख्रों जायो , लोगोसे उदैआबो गाहामै थायो । आपेल फिथाइनि बिगुरखौ बेरे मोदैजों जायोब्ला गगा मोन्नायाव आराम मोनो । बेनि थाखाय सामुससे आपेल बिगुर , 2 सामुस बेरेमोदै लानानै दुंब्रुद दैयाव गलायनानै लोनांगौ । आपेल बिगुरखौ थोंजोङै बाहायनो मोजां मोनाब्ला बाजारआव बेनि केप्सुलबो मोनो , बेखौ जानो हायो । अदेबानि बेयाव फ्रेस बिगुरनि समान भिटामिन थाया , अब्लाबो देहानि थाखाय मुलाम्फा गोनां जायो । लोगोसे इम्युन सिस्टेमआबो गोख्रों जायो । नोजोर होनो गोनांदि , आपेल बिगुरखौ जानायनि सिगां मोजाङै सुना लानांगौ । ( जायखि - जाया गाहाम देहानि राहाफोरखौ आजावनायनि सिगां डाक्टारनि सुबुरुन लानाया गोनां ) । 
आपेल बिगुरआ इम्युन सिस्टेमखौ गोखों खालामो